Identiti gender

Identiti gender iya nya asai diri empu pasal gender diri empu. Identiti gender tau bisi kaul enggau seks ti diberi ngagai sesiku orang tauka tau bebida ari nya. Ba tebal agi individu, mayuh macham penentu biologi seks nya kongruen sereta setipak enggau identiti gender individu nya. Ekspresyen gender biasa iya ngayanka identiti gender sesiku orang, tang tu ukai seruran nyadi. Taja pan sesiku orang tau mantaika ulah, gaya, enggau gamal ti setipak enggau sesebengkah pengawa gender, tang ekspresyen ti baka nya engka enda tentu ngayanka identiti gender sida. Leka jaku identiti gender tu ditempa profesor psikiatri Robert J. Stoller dalam taun 1964 lalu dipopular pakar psikologi John Money.

Dalam tebal agi raban bansa, bisi bagi pelasar entara penteba gender ti bekaul enggau lelaki enggau indu, binari gender ti dipegai tebal agi orang lalu ti nyengkaum pengadang maskuliniti enggau femininiti dalam semua sukut seks enggau gender: seks biologi, identiti gender, ekspresyen gender, enggau orientasyen seksual. Sekeda orang enda ngelala sekeda, tauka semua, aspek gender ti bekaul enggau seks biologi sida; sekeda ari orang nya transgender, ukai binari, tauka genderkuira. Bisi sekeda raban bansa bisi kategori gender ketiga.; 

Bup taun 2012 Introduction to Behavioral Science in Medicine madahka enggau penyeliah, "Identiti gender mansang enggau jampat ba taun-taun tumu nembiak mit, lalu ba majoriti insiden tampak nyadi sekurang-kurang iya sebagi enda ulih diputarka maya umur 3 tauka 4 taun". Gerempung Endokrin udah madahka "Bukti saintifik ti chukup mayuh udah pansut mandangka elemen biologi ti tan lama ti nyadika pun identiti gender. Individu engka ngaga pilih ketegal faktor bukai dalam pengidup sida, tang baka ke nadai kuasa luar ti amat ngasuh identiti gender berubah." Konstruktivis sosial madahka identiti gender, tauka chara iya dipandangka, digaga ngena chara sosial, ditentuka pengaruh budaya enggau sosial. Konstruktivisme ti bansa tu enda tentu enda setipak enggau pemisi identiti gender ti bisi dalam diri, laban iya engka ekspresyen gender nya ti bebida nitihka budaya.

Kereban sanding